Pentagon Suriya muxolifat kuchlari uchun harbiy guruhlar tayyorlashga 384 mln dollar sarflashga ulgurdi. Ammo hozirlikka kelib bu tashabbusdan voz kechildi, deb yozadi USA Today nashri. Dastlab AQSh 3 ming jangchini tayyorlamoqchi edi. Ushbu loyihaning barcha xarajatlari 500 mln dollarga baholangan edi. 2016 yilga kelib jangchilar miqdori 5 ming kishiga yetkazilishi lozim edi. Ammo loyiha o‘zini oqlamadi. Instruktorlar faqat 180 kishini tayyorlay oldi, shulardan 145 nafari harbiy harakatlarda ishtirok etmoqda, lekin 95 nafarigina Suriyada. Tayyorgarlik o‘tashga mo‘ljallangan 4 qarorgohdan 2tasi ishlatildi. Loyiha yopilishiga qadar uning doirasida 384 mln dollar ishlatildi, ya’ni 180 kishidan har biriga 2 mln dollardan to‘g‘ri keldi.